
Tancredi.   Illi vero dimiserunt ibi papiliones suos et
aurum et argentum multaque ornamenta, oues quoque
et boues, equos et mulos, camelos et asinos, frumentum et
75 vinum, f arinam et alia multa quae nobis erant necessaria.
Hermenii et Surrani qui habitabant in illis partibus,
audientes nos superasse Turcos, cucurrerunt ad mon-
taneam obuiantes illis, et quantos comprehenderunt ex
illis, interfecerunt.   Nos autem reuertentes ad ciuitatem
80 cum magno gaudio, laudauimus et benediximus Deum,
qui victoriam dedit populo suo.   Ammiralius itaque qui
castellum custodiebat, videns Curbaram et omnes alios
fugientes e campo ante Francorum exercitum, magis
timuit;   statim vero cum magna festinatione petebat
85 Francorum vexilla.    Comes igitur S. Aegidii, qui illic
astabat ante castellum, iussit ei portari suurn vexillum.
Ille autem accepit illud et diligenter misit in turrim.
Statim dixerunt Longobardi, qui illic stabant :   ' Hoc
vexillum non est Boamundi/   Interrogauit ille et dixit:
. 90 'Cuiusest?' Qui dixerunt: 'S. Aegidii comitis/ Accessit
ille et apprehenso vexillo reddidit comiti.   Ipsa vero hora
venit vir honorabilis Boamundus deditque illi suum
vexillum ; ille autem illud accepit cum magno gaudio
et iniit pactum cum domino Boamundo, vt pagani qui
95 vellent Christianitatem recipere, essent cum eo, et qui
vellent abire, sanos et absque vlla laesionc abire permit-
teret.  Consensit ille quicquid ammiralius postulauit, et
^ontinuo misit suos seruientes in castellum.   Non post

